Det er utilfredshed med ledelsens udspil i de lokale lønforhandlinger, der torsdag formiddag fik medarbejderne på Aalborg Industries til at nedlægge arbejdet. - Vi håber på at vække dem (ledelsen red.) så de giver os noget mere i løn, siger tillidsmand i Dansk Metal Henrik Riise. Arbejdsnedlæggelsen er overenskomststridig, og Henrik Riise regner med at medarbejderne, genoptager arbejdet igen i morgen. Tidligere på dagen blev også Fibertex i Aalborg ramt af strejke.
Medarbejderne fra 3F og Dansk Metal hos Aalborg Industries har nedlagt arbejdet. Også Fibertex i Aalborg er ramt af strejke.